SGF แผนล้างขาดทุนสะสมฉลุย! เตรียมจัดหนักจ่ายปันผลผู้ถือหุ้น
SGF แผนล้างขาดทุนสะสมฉลุย! เตรียมจัดหนักจ่ายปันผลผู้ถือหุ้น
13 ธ.ค. 2561

บริษัท เอสจีเอฟ แคปปิตอล จำกัด (มหาชน) หรือ SGF  เปิดเผยว่า ตามที่ที่ประชุมวิสามัญผู้ถือหุ้นครั้งที่ 2/2561 ของบริษัทซึ่งที่ประชุมเมื่อวันที่ 7 สิงหาคม 2561 ได้มีมติให้ลดทุนจดทะเบียนและทุนชำระแล้ว จากเดิม 6,550,000,020 บาท (หกพันห้าร้อยห้าสิบล้านยี่สิบถ้วน) เป็น 1,637,500,005 บาท (หนึ่งพันหกร้อยสามสิบเจ็ดล้านห้าแสนห้าบาทถ้วน)
โดยการลดมูลค่าหุ้นที่ตราไว้จาก 5.00 บาท (ห้าบาทถ้วน) เป็น 1.25 บาท (หนึ่งบาทยี่สิบห้าสตางค์) เพื่อชดเชยผลขาดทุนสะสม และบริษัทได้ดำเนินการโฆษณามติการลดทุนทางหนังสือพิมพ์ พร้อมทั้งส่งหนังสือแจ้งมติการลดทุนไปยังเจ้าหนี้ของบริษัท โดยกำหนดเวลาให้เจ้าหนี้ส่งคำคัดค้านภายใน 2 เดือนนับแต่วันที่ได้รับหนังสือแจ้งมติดังกล่าวตลอดจนได้ดำเนินการตามขั้นตอนทางกฎหมายครบถ้วนแล้วนั้น
บัดนี้ บริษัทได้ดำเนินการจดทะเบียนลดทุนจดทะเบียนและทุนชำระแล้วต่อนายทะเบียนบริษัทมหาชนจำกัด กรมพัฒนาธุรกิจการค้า กระทรวงพาณิชย์เรียบร้อยแล้วเมื่อวันที่ 13 ธันวาคม 2561
ดังนั้น ณ วันที่ 13 ธันวาคม 2561 ทุนจดทะเบียนและทุนชำระแล้วจะปรากฏตามหนังสือรับรองและหนังสือบริคณห์สนธิของบริษัทเป็นดังนี้ ทุนจดทะเบียน 1,637,500,005 บาท (หนึ่งพันหกร้อยสามสิบเจ็ดล้านห้าแสนห้าบาทถ้วน) โดยมีทุนชำระแล้ว 1,637,500,005 บาท (หนึ่งพันหกร้อยสามสิบเจ็ดล้านห้าแสนห้าบาทถ้วน) แบ่งเป็นหุ้นสามัญ 1,310,000,000 หุ้น (หนึ่งพันสามร้อยสิบล้านหุ้น) หุ้นบุริมสิทธิ 4 หุ้น (สี่หุ้น) มูลค่าที่ตราไว้หุ้นละ 1.25 บาท (หนึ่งบาทยี่สิบห้าสตางค์)
ทั้งนี้ภายหลังกระบวนการลดทุนลดพาร์แล้วเชื่อว่าบริษัทจะสามารถล้างขาดทุนสะสมคงเหลือจำนวน 54.53 ล้านบาทบาทได้ทั้งหมดภายในปีนี้ เนื่องจากผลการดำเนินงานงวด 9 เดือนปี 2561 บริษัทมีกำไรสุทธิ 164.12 ล้านบาท จึงคาดว่าปีนี้บริษัทจะมีกำไรโดดเด่นและกลับมาจ่ายเงินปันผลให้นักลงทุนได้อีกครั้ง  